OpenLLM-France/wikimedia huggingface dataset:
# Bosnia Mendebaldeko Probintzia Autonomoa

Bosnia Mendebaldeko Probintzia Autonomoa (bosniera, kroaziera edo serbieraz: Autonomna Pokrajina Zapadna Bosna, Аутономна Покрајина Западна Босна) edo sinplifikatuz, Bosnia mendebaldea onartu gabeko entitate politikoa izan zen Bosnia-Herzegovina ipar-mendebaldean. Velika Kladuša herria eta inguruko zenbait herrixkek osatzen zuten eta 1993 eta 1995 artean existitu zen Bosniako gerran, Bosniako gobernu zentralaren aurkako Fikret Abdićen politika sezesionisten emaitza modura. Hiriburua Velika Kladuša zen, gaur egun Una-Sana kantoian kokaturik dagoena.

## Historia

Probintzia Autonomoak Serbia eta Kroaziarekin kooperatu zuen gobernu bosniarraren aurka Karađorđevoko itunaren itzalpean, zeinaren helburua Bosnia-Herzegovina Kroazia eta Serbiaren artean banatzea zen. Fikret Abdićen gobernu bosniarra ahultzearen rola, erregimen kroaziar eta serbiarrek bultzatu zuten. Bere enpresari, aduanarik gabeko merkataritza-gunea eman zitzaion Rijeka portu kroaziarrean, baita merkataritza librea ere Serbiak kontrolaturiko guneekin. Bosnia Mendebaldeko lurraldea 1994ean gobernu bosniarreko soldaduek hartu zuten, baina berriz bota zituzten urte horretan, beranduago eta probintzia autonomoa berrezarri zen.
1994ean Franjo Tuđmanek Bosniarekiko bere politikak aldatu zituen, Amerikako Estatu Batuak eta Nazio Batuen Segurtasun Kontseiluak eginiko presio diplomatikoagatik. Oso zaila bihurtu zen Bosnia Mendebaldearen etorkizuna bermatzea, Fikret Abdićek ezin bazuen bere babesleetariko baten laguntza militar edo finantzarioa lortu. 1995ean probintziak Bosnia Mendebaldeko Errepublika izena hartu zuen (Republika Zapadna Bosna, Република Западна Босна) eta urte berean Krajina Serbiarreko Errepublikaren azken defentsa lerroa izan zen. Militarki zanpatua izan zen Tiger operazioan eta gero guztiz akabatua Kroazia eta Bosnia-Herzegovinak batera eginiko Storm operazioan. Bere lurraldea Bosnia-Herzegovinara lotu zitzaion (gaur eguneko Una-Sana kantoia). Fikret Abdićek -orduko Kroaziako presidentea zen Franjo Tuđmanekin erlazio ona zuena- Kroaziako hiritartasuna eskuratu zuen eta Kroazian bizitzeko gai izan zen. Tuđman 1999an hil zenean, eta bere alderdia zen Kroaziako Batasun Demokratikoaren hauteskunde galeraren ondoren (2000. urtean), Abdić atxilotu eta gobernuari leialak izren bosniakoen aurkako eginiko gerra-krimenengatik kartzelara bidali zuten. Gaur egun, 2002an jarri zioten zigorra dago betetzen.

## Kanpo estekak

* Datuak: Q192262
* Multimedia: Republic of Western Bosnia / Q192262
# Bosnia eta Herzegovinako Errepublikako Lurralde Defentsarako Indarra

Bosnia eta Herzegovinako Errepublikako Lurralde Defentsarako Indarra (Bosnieraz: Teritorijalna Odbrana Republike Bosne i Hercegovine, TO BiH) Bosnia eta Herzegovinako Errepublikako lehen indar armatu ofiziala izan zen, Bosniako gerraren hasieran, gerora Bosnia eta Herzegovinako Errepublikako armada bilakatu zena.

## Historia

Teritorijalna odbrana (TO) Jugoslaviako Herri Armadaren (jugoslavieraz JNA) tokiko defentsaren erreserba-indar baten izena zen. TO bakoitza bere lurralde federalean antolatuta zegoen, JNArengandik bereizitako agintaritza batekin. TOa zibilek osaturiko Etxeko Guardia bat zen, indar paramilitar baten edo erreserbako indar militar baten antzekoa. Lurralde bakoitza bere TOa mobilizatzeaz arduratzen zen, tokiko biztanleen laguntzarekin.

## TORBiH Bosnian

TO Lurralde Defentsarako Indarra Bosnia eta Herzegovinako armada ofiziala izan zen, Sefer Halilović generalak osatutako Liga Abertzalea (LA) indar militar bosniarrekin batera. 1991tik 1992ko apirilera, TOak LAko unitate guztiak eta barrutietako formazio paramilitarrak alderdian xurgatu zituen. Azkenean, 1992ko maiatzaren amaieran, Bosnia eta Herzegovinako Errepublikako armada bihurtu zen.

## Erreferentziak

* ↑ 23rd anniversary of the TO - RBIH. .

## Kanpo estekak

* Datuak: Q2358643
# Bosnia-Herzegovinako bandera

Bosnia-Herzegovinako bandera :
| Erabilera | |
| Proportzioa | 5:3 |
| Erabakia | 1998 |
| Koloreak | Urdina Horia Zuria |
Bosnia-Herzegovinako bandera kolore urdinekoa da, gainean triangelu isoszele hori bat duelarik, erdian kokatuta bere katetoetako batek banderaren goiko ertzarekin bat egiten duelarik, eta bere hipotenusaren azpialdean izar zuriez osatutako lerro bat duelarik.

## Historia

Hala ere, Bosnia-Herzegovinak bandera eta ikur desberdin ugari izan ditu, bere historia gatazkatsuaren erakusgarri direnak.
* Tvrtkoen ikurra
* 1878ko matxinatuen bandera
* Austriako anexioaren bandera (1908)
* 1945-1992 epeko bandera ofiziala
* 1992-1998 epeko bandera ofiziala
* 1998tik aurrerako bandera ofiziala

## Kanpo estekak

* Datuak: Q162033
* Multimedia: Flags of Bosnia and Herzegovina / Q162033
# Bosnia-Herzegovinaren banaketa administratiboa

Bosnia-Herzegovinaren banaketa administratiboa Daytongo Akordioan zehaztu zen. Herrialdea bi entitate konfederatutan dago banaturik: Bosnia-Herzegovinako Federazioa —Federazio Kroaziar-Musulmana ere deitzen diote, eta lurraldearen %51 inguru hartzen du— eta Bosniako Serbiar Errepublika —lurraldearen %49 inguru hartzen du, eta herrialdeko biztanleen %40 inguru—. Bien artean dago Brčkoko Barruti Autonomoa, estrategikoki oso garrantzitsua, Bosniako Serbiar Errepublika bitan zatitzen baitu. Entitate bakoitzak azpibanaketak ditu: Bosnia-Herzegovinako Federazioak kantoiak eta Bosniako Serbiar Errepublikak eskualdeak.
Bosnia-Herzegovinaren banaketa administratiboa :
| Entitatea | Izena bertako hizkuntzan | Hiriburua | Eremua (km²) | Biztanleria (2013ko errolda) | Hizkuntza ofiziala(k) |
| Bosnia-Herzegovinako Federazioa | Federacija Bosne i Hercegovine | Sarajevo | 26.182 | 2.219.220 | Bosniera, kroaziera eta serbiera |
| Bosniako Serbiar Errepublika | Република Српска | Sarajevo (ofiziala), Banja Luka (de facto) | 24.617 | 1.170.342 | Serbiera, bosniera eta kroaziera |
| Brčkoko Barrutia | Brčko distrikt / Брчко дистрикт | Brčko | 402 | 83.516 | Bosniera, kroaziera eta serbiera |

## Erreferentziak

* ↑ Perez Zala, Ander. Batasuna lehenik. Berria egunkaria, Udako serieak, CC BY-SA 4.0, berria.eus (Noiz kontsultatua: 2020-1-31).
* 1 2 Bosnia and Herzegovina. citypopulation.de (Noiz kontsultatua: 2020-2-1).

## Kanpo estekak

* Datuak: Q843752
* Multimedia: Subdivisions of Bosnia and Herzegovina / Q843752
# Bosnia-Herzegovinako futbol selekzio nazionala

Bosnia-Herzegovinako futbol selekzio nazionala herrialde haren futbol gizonezko talde nagusia da. Bilino Polje Stadium zelaian jokatzen ditu etxeko partidak, Zenica hirian.

## Palmaresa
### Munduko Futbol Txapelketa

* 1994 arte Jugoslaviaren parte izan zen. 2014an Munduko txapelketara sailkatu zen baina ez zuen liga fasea gainditu.
| Urtea | Munduko Txapelketa |
| 2014 | 20.a |
# Bakhtiari

Bakhtiari edo bajtiaria (persieraz: بختیاری‎) Irango talde etnolinguistikoa da. Lureraren bakhtiari dialektoan mintzo dira eta, gehienbat, Bakhtiarin bizi dira, herrialdearen hego-mendebaldean, Irango goi-ordoki zabaleko eskualde menditsu batean.

## Erreferentziak

* ↑ http://www.britannica.com/EBchecked/topic/49583/Bakhtyari#tocBiblio
* ↑ https://web.archive.org/web/20140406214503/http://looklex.com/e.o/bakhtiaris.htm
* ↑ Farsi Net. Linguistic Composition Map of Iran. .
* ↑ Bakhtiari tribe and the Bakhtiari dialect, Encyclopedia Iranica

## Kanpo estekak

* Datuak: Q798284
* Multimedia: Bakhtiari people / Q798284
# Bakhchisaraitsevita

Bakhchisaraitsevita fosfato motako minerala da.

## Ezaugarriak

Bakhchisaraitsevita fosfato mineralaren formula kimikoa hau da: ${\ce {Na2Mg5(PO4)4 * 7H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Bakhchisaraitsevite: Mineral information, data and localities.» www.mindat.org (Noiz kontsultatua: 12-05-2019).
# Bakh

Bakh edota Baskonia kirol hiria Arabako Gasteiz hiriburuaren ipar-mendebaldean dagoen kirol-instalakuntza bat da. Salburua auzoan dago, Buesa Arena eta Vital eraikinaren alboan.
2008ko urriaren 20an inauguratu zen eta Saski Baskoniaren kirol hiria da.

## Instalakuntzak
### Barnekoak

* Kiroldegia
* Izotz pista
* Jatetxea eta negozioak
* Igerilekua
* Aretoa
* Wellness
* Fitness
* Klinika

### Kanpokoak

* Padel pista estaliak
* Padel pista irekiak
* Saskibaloi kantxak
* Agoraspace
* Kanpo igerilekua
* Bolei-hondartza
* Jokalekua
* Footing zirkuitua
* Izotz pista
* Bakh
* Kanpoaldea

## Kanpo estekak

* Baskonia kirol hiriaren webgunea (Gaztelaniaz)
* Datuak: Q18562141
* Multimedia: BAKH, Ciudad Deportiva Baskonia / Q18562141
# Bakhodir Dzhalolov

Bakhodir Dzhalolov, uzbekeraz Баходир Джалолов, (Sariosiyo Barrutia, Uzbekistan, 1994ko uztailaren 8a), Superastuna kategorian aritzen den boxeolari uzbekistandarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen Superastuna kategorian, Uzbekistan ordezkatuz; Tokion, Richard Torrez estatubatuarraren (zilarrezko domina), Frazer Clarke britainiarraren eta Kamshybek Kunkabayev kazakhstandarraren (brontzezko dominak) aurretik sailkatu zen.
2024ko Udako Olinpiar Jokoetan berriz ere txapeldun olinpikoa izan zen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Gizonezkoa, Superastuna kategoria. |
| 2024 | Paris Frantzia | 01 ! | Gizonezkoa, +92 kg. |

## Erreferentziak

* ↑ «Bakhodir Dzhalolov» olympedia.org (Ingelesez)
* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ "Bakhodir Dzhalolov TheSports.org. (Ingelesez)

## Kanpo estekak

* Datuak: Q23060341
* Multimedia: Bakhodir Jalolov / Q23060341
# Bakhmut

Bakhmut (ukraineraz zein errusieraz: Бахму́т) –1924 eta 2016 artean Artemivsk (ukraineraz: Артемівськ) edo Artiomovsk (errusieraz: Артёмовск) bezala ezaguna– Ukrainako Donetsk Oblasteko Bakhmut Raioneko hiri bat da, bai eta raionaren administrazio-zentroa da. 2016ko otsailaren 4an, Ukrainako Verkhovna Rada-k hiriaren izen-aldaketa berretsi zuen, hiriaren jatorrizkora itzuliz. 2020a baino lehen, Bakhmut eskualde-mailako garrantzia duen hiria zen. Bakhmutka ibaiaren ibaiertzean dago kokaturik, Donetsk Oblasteko administrazio-gunetik 89 kilometrora; Donetsk. 2021eko biztanleria-estimazioen arabera, 72,310 biztanle ditu hiriak.
Bere garaian, Bakhmut Errusiako Inperioko Eslavo-Serbiako hiriburua izan zen, Austriako migratzaile serbiarrek ezarri zutena. 1920–1924 urteen artean, hiria Ukrainako SSRko Donets Gobernazioaren zentro administratiboa izan zen ere. 2022ko Ukrainaren inbasioan, talka puntu nagusi bat bihurtu zen Errusiako eta Ukrainako armaden artean, 2023ko otsailetik maiatzera. Bi aldeen galera ikaragarriak eta gero, errusiarren Wagner delako gudarosteak mendean hartu zuen.

## Erreferentziak

* ↑ Decommunisation continues: Rada renames several towns and villages, UNIAN (4 February 2016)
* ↑ (Ukraineraz) Rada de-communized Artemivsk as well as over hundred cities and villages. Ukrayinska Pravda 4 February 2016.

## Kanpo estekak

* (ingelesez) Artemivsk, Ukrainako Entziklopedian
* (errusieraz) Hiri-webgunea
* (ukraineraz) Ukrainako Historiaren Entziklopedia
* (ukraineraz) Udal-webgunea
* Datuak: Q706857
* Multimedia: Bakhmut / Q706857
# Bakhmuteko raiona

Bakhmuteko raiona (ukraineraz: Бахмутський район, errusieraz: Бахмутский район) Ukrainako raion edo barruti bat da Donetskeko oblastean. Aurretik Artemivskeko raiona deitzen zen.
1800 km²-ko azalera du.
Hiriburua Bakhmut hiria da.

## Demografia

2010eko kalkuluen arabera, guztira 52.600 biztanle zituen.

## Beste datu batzuk

KOATUU kodea 1420900000 da, 84500 posta kodea eta +380 6274 telefono aurrizkia.

## Erreferentziak

* Ukrainako Estatistika Bulegoa. (ukraineraz)

## Kanpo estekak

* Webgune ofiziala.
* Datuak: Q103821003
* Multimedia: Bakhmut Raion / Q103821003
# Bakhtrioni

Bakhtrioni (georgieraz: ბახტრიონი), Georgiako ekialdeko Kakhetiko eskualdean erortzeko zorian dagoen XVII. mendeko gotorlekua da, Alazani ibaiaren ezkerraldeko ertzean, Ilto ibaiaren ondoan. Gotorlekua Irango Safavi dinastiaren postu aurreratu bat izan zen 1650ko hamarkadan, Georgiako matxinatuek harrapatu eta suntsitu zuten arte. Gotorlekuaren hondakin gutxi batzuk baino ez dira iraun. Bakhtrioni izena antzinako Bakhtriani herrixkatik dator, zeinetik hurbil 1650ko hamarkadan eraiki zuten gotorlekua.

## Kanpo estekak

* Datuak: Q798268
# Bakezko besarkada batean

Bakezko besarkada batean, Pantxoa eta Peio bikotearen estudioko 3. diska da. Diska hau, 1981eko Maiatzaren 15ean kaleratu zuten.

## Abestien zerrenda

* Askatasunaren Adarra 3:14
* Amodioa 3:36
* Ixiltasunari 3:23
* Minutako Ixilune Bat 5:56
* Haitzpea 4:22
* Bakearen Urtxoa 3:48
* Monzoni Bertsoak 4:08
* Euskal Herriko Lur Maitia 3:54

## Kanpo estekak

* Datuak: Q12254707
# Butner (Ipar Carolina)

Butner Ipar Carolinako herri bat da. Granville konderrian kokatua dago. 2010ean 7.591 biztanle zituen, 36,08 kilometro koadrotan banatuta.

## Ikus, gainera

* Granville konderria

## Kanpo estekak

* Datuak: Q578225
* Multimedia: Butner, North Carolina / Q578225
# Butrint

Butrint$^1$ UNESCOren gizateriaren ondarea :
| Antzoki zaharra ||
| Mota | Kulturala |
| Irizpideak | iii |
| Erreferentzia | 570 |
| Kokalekua | Albania |
| Eskualdea$^2$ | Europa/Ipar Amerika |
| Koordenatuak | 40°4′10″N 20°7′10″E﻿ / ﻿40.06944°N 20.11944°E﻿ / 40.06944; 20.11944 |
| Izen ematea | 1992 (XVI. bilkura) |
| Luzapen urtea | 1999 |
| Arriskuan | 1997-2005 |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Butrint edo Butrinti (grezieraz Βουθρωτό) Antzinako Greziako hiria izan zen. Gaur egun arkeologia gunea da Albaniako Vlorë konderrian, Sarandë hiritik 14 km-ra hegoaldean. Antzinako grezieraz Βουθρωτόν Bouthroton edo Βουθρώτιος Bouthrotios bezala ezaguna zen eta latinez Buthrotum. Butrinteko Parke Nazionaleko zati da.

## Kanpo estekak

* Datuak: Q188694
* Multimedia: Butrint / Q188694
# Butlerville (Ohio)

Butlerville Ohioko herri bat da. Warren konderrian kokatua dago. 2010ean 163 biztanle zituen, 0,28 kilometro koadrotan banatuta.

## Ikus, gainera

* Warren konderria

## Kanpo estekak

* Datuak: Q2669048
* Multimedia: Butlerville, Ohio / Q2669048
# Butroe

Butroe izenarekin hainbat artikulu daude:
* Butroe ibaia: Bizkaiko ibaia
* Butroe auzoa: Gatikako auzoa
* Butroeko gaztelua: Gatikako auzo horretan dagoen gaztelua
* Butroe (familia): Erdi Aroko familia bizkaitar noblea, oinaztarren aldekoa
# Boni (rock musikaria)

Francisco Javier Hernández Larrea (Iruñea, 1963ko urtarrilaren 5a - Ibidem, 2021eko urtarrilaren 8a), Boni izengoitiaz ezaguna, rock musikari nafarra izan zen, Barricada talde mitikoaren gitarra-jotzaile eta abeslaria izana eta bere lan propio batzuen egilea.

## Biografía

Boni Iruñean, 1963an jaio zen. 1982an, El Drogas eta Jose Landa bateria-jotzailearekin batera Barricada taldea sortu zuen. Taldearen lehen kontzertua Txantrea auzoko plazan eman zuten, 1982ko apirilaren 18an. Urte bat geroago Noche de rock&roll albuma plazaratu zuten. Taldean 2011 arte jarraitu zuen; urte horretan El Drogasek taldea utzi zuen. 2013an Barricadak azken agurraren bira eman zuten eta, ondoren, Bonik bakarka bi disko plazaratu zituen: Incandescente (2015) eta Réquiem por el mundo (2018). 2018ko maiatzaren 31ean laringeko minbizia zuela iragarri zuen. Handik hilabetera tumorea kendu zioten eta ahotsa kaltetuta gelditu zitzaion. Ondoren, eszenatokietatik kanpo gelditu zen nahiz eta zenbait aktibitateetan jarraitu. 2021ean hil zen, Iruñean.

## Diskografia
### Bakarka

* 1992 - Peligroso animal de compañía
* 2015 - Incandescente
* 2018 - Réquiem por el mundo

## Erreferentziak

* ↑ https://www.kulturklik.euskadi.eus/albistea/2021/01/08/boni-barricadako-gitarra-jotzaile-iruindarra-58-urterekin-hil-da-laringeko-minbiziaren-ondorioz/z12-detalle/eu/
* ↑ https://www.argia.eus/albistea/boni-barricadako-abeslari-eta-gitarrista-hil-da

## Kanpo estekak

* Mikel Lizarralderen artikulua Berrian, 2021/01/09.
* (Gaztelaniaz):Bonire abesti onenak Youtuben.
* (Gaztelaniaz):Julian Iantzik egindako elkarrizketa, 2016/04/12.
* (Gaztelaniaz):Barricadak Boniri eskainitako omenaldia.
* (Gaztelaniaz):Barricadaren webgune ofiziala.
* Datuak: Q104728983
# Boniches

Boniches Cuencako udalerria da, Serranía baja eskualdean dagoena.
2009ko urtarrilaren 1eko erroldaren arabera 156 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1902627
* Multimedia: Boniches / Q1902627
# Boniface Alexandre

Boniface Alexandre (Ganthier, 1936ko uztailaren 31 – Port-au-Prince, 2023ko abuztuaren 4a) haitiar politikaria izan zen. Haitiko behin-behineko presidentea izan zen 2004tik 2006ra.
Bere osaba Martial Célestinek hazi zuen, Haitiko lehen ministroa izan zenak. 25 urtez abokatu izan zen, 1992an Gorte Goreneko kide izendatu zuten arte. Jean-Bertrand Aristide presidenteak Gorteko presidente izendatu zuen 2002an.
Bere karguaren ondorioz, presidente bihurtu zen Aristideren aurkako 1994ko estatu-kolpearen ondoren. Amnistia Internazionalek indarraren gehiegizko erabilera, exekuzio estrajudizialak eta krimenen ikerketa falta salatu zituen bere agintaldian.
2006ko maiatzean, René Prévali eman zion boterea, otsaileko hauteskundeetan presidente hautatu baitzuten.

## Kanpo estekak

* Datuak: Q323218
# Boniface Nduka

Boniface Nduka (japonieraz: ンドカ・ボニフェイス, 1996ko otsailaren 15a - ) Japoniako futbolaria da.
Hainbat futbol taldetan jokatu du, esaterako Mito HollyHock.

## Kanpo loturak

* (Japonieraz) J.League Data Site
* Datuak: Q51914862
# Bonifacio Alfonso

Bonifacio Alfonso Gómez Fernández (Donostia, 1933ko ekainaren 19a - ib., 2011ko abenduaren 16a) gipuzkoar margolari eta irarlea izan zen. Jaioterriko Arte eta Lanbideen Eskolan ikasi zuen. 1960ko hamarkadatik aurrera, hainbat erakusketa izan ditu areto eta museotan.
# Boniewo udalerria

Boniewo ([[:Media:|]] (Audio·[[:Image:|info]])) Poloniako Kujavia-Pomeraniako voivoderriko landa-udalerri bat da, Włocławek barrutian kokatuta. 77,62 km²ko azalera du eta 2017ko datuen arabera 3457 biztanle zituen.

## Kanpo estekak

* Udalaren webgunea
* Datuak: Q2462922
* Multimedia: Gmina Boniewo / Q2462922
ieaKujavia-Pomeraniako voivoderriko udalerriak :
# Bonifacio

Bonifacio, (korsikeraz: Bunifaziu) Korsikako hegoaldeko udalerria da, Hego Korsika departamentuan dagoena. 2013ko erroldaren arabera, 3.016 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q204051
* Multimedia: Bonifacio / Q204051
# Batezbesteko pitagoratar

Batezbesteko pitagoratarrak batezbesteko aritmetiko sinplea, batezbesteko geometrikoa eta batezbesteko harmonikoa osatzen duten batezbestekoen multzoa da. Honela daude definituta:
* $A(x_{1},\ldots ,x_{n})={\frac {1}{n}}(x_{1}+\cdots +x_{n})$
* $G(x_{1},\ldots ,x_{n})={\sqrt[{n}]{x_{1}\cdots x_{n}}}$
* $H(x_{1},\ldots ,x_{n})={\frac {n}{{\frac {1}{x_{1}}}+\cdots +{\frac {1}{x_{n}}}}}$

## Kanpo estekak

* Datuak: Q3281360
# Bath

Bath Ingalaterra hego-mendebaldean dagoen Somerset konderriko hiri bat da. Hiru iturburuk hornitzen dituzten bainuetxeak izateagatik oso ezaguna da. Hiria aipatzen duten lehenbiziko agiri historikoak erromatar garaikoak dira, eta bertako iturburuei buruz dihrdute, alegia, Batheko erromatar termak.
Hiriak 83.972 biztanle ditu eta bere georgiar arkitekturako eraikin ugari eta ederren ondorioz Gizateriaren Ondare gisa izendatua dago. Adibide gisa Pulteney zubia edo The Circus eraikinak aipa daitezke. Horretaz gain, hiria parke eta gune berde ugariz ongi hornitua dago.
Ingalaterrako hiri ederrenetakoa izatearen ospea du. Batheko Unibertsitatera Erresuma Batua nahiz beste herrialde ezberdinetako ikasle ugari doazenez, urtean zehar hiri honek ikasle eta gazte giro bikaina du.

## Kultura
### Ondarea

* Batheko erromatar termak
* Royal Crescent
* Pulteney zubia
* The Circus
* The Parangon
* Batheko abadia
* Batheko Unibertsitatea

### Musika

* Tears for Fears pop rock taldea.

## Kirola

* Bath Rugby, hiriko errugbi talde ospetsua.

## Iruditegia

* Royal Crescent eta aireko ikuspegia.
* The Circus
* Batheko Erromatar Bainuetxerako sarrera
* Bateko erromatar bainuak (termak), barrutik
* Pulteney Bridge zubia
* Pulteney Street kalea
* Bath Parade
* Sarracens Head tabernako irudia
* Batheko unibertsitatea

## Kanpo estekak

* (Ingelesez)Batheko Udal webgunea
* Datuak: Q22889
* Multimedia: Bath, Somerset / Q22889
# Bath (Illinois)

Bath Illinoiseko herri bat da. Mason konderrian kokatua dago. 2010ean 333 biztanle zituen, 0,94 kilometro koadrotan banatuta.

## Ikus, gainera

* Mason konderria

## Kanpo estekak

* Datuak: Q2061009
# Bath (Ipar Carolina)

Bath Ipar Carolinako herri bat da. Beaufort konderrian kokatua dago. 2010ean 249 biztanle zituen, 0,93 kilometro koadrotan banatuta.

## Ikus, gainera

* Beaufort konderria

## Kanpo estekak

* Datuak: Q547581
* Multimedia: Bath, North Carolina / Q547581
# Bath (Hego Dakota)

Bath Ameriketako Estatu Batuetako erroldak esleitutako leku bat da. Brown konderrian dago, Hego Dakota estatuan. 142 biztanle ditu, 0,753848 kilometro koadroko azaleran banatuta.

## Ikus, gainera

* Brown konderria

## Kanpo estekak

* Datuak: Q4256956
# Batezbestekoen arteko erlazio

Analitikoki froga daiteke batezbesteko harmonikoaren ($H$), batezbesteko geometrikoaren ($G$) eta batezbesteko aritmetiko sinplearen (${\overline {x}}$) artean erlazio hau betetzen dela:
          $H\leq G\leq {\overline {x}}$
Berdintza kalkulurako erabiltzen diren datu guztiak berdinak direnean gertatzen da.

## Frogapena

Frogapen anitz asmatu da erlazioa frogatzeko. Horietatik batzuk geometria erabiltzen dute.

## Kanpo estekak

* Datuak: Q841170
# Bath (Maine)

Bath Ameriketako Estatu Batuetako hiri bat da. Sagadahoc konderrian dago, Maine estatuan. 8.766 biztanle ditu, 34,234056 kilometro koadroko azaleran banatuta.

## Ikus, gainera

* Sagadahoc konderria

## Kanpo estekak

* Datuak: Q810784
* Multimedia: Bath, Maine / Q810784